
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI
	              Bucureşti, 10.05.2022            

              Plx 212/2022


AVIZ
Asupra
Propunerii legislative pentru modificarea şi completarea Legii educaţiei naţionale nr.1/2011
    În conformitate cu prevederile art.95 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu Propunerea legislativă pentru modificarea şi completarea Legii educaţiei naţionale nr.1/2011.
   Potrivit dispoziţiilor art.75 din Constituţia României, republicată, şi ale art.91 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională. 
   Senatul, în calitate de primă Cameră sesizată, a respins propunerea legislativă în ședința din 11 aprilie 2022. 

   Propunerea legislativă are ca obiect de reglementare modificarea şi completarea Legii educaţiei naţionale nr.1/2011. Potrivit expunerii de motive iniţiativa vizează creşterea finanţării sistemului universitar în vederea atingerii unor obiective calitative, deteiminate la nivelul legislaţiei primare.  
     Potrivit prevederilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut inițiativa legislativă în şedinţa din 10 mai 2022.
   Membrii Comisiei au examinat inițiativa legislativă supusă avizării, expunerea

de motive, avizul favorabil al Consiliului Legislativ,  avizul favorabil al
Consiliului Economic și Social și punctul de vedere al Guvernului, prin care acesta

nu susține adoptarea inițiativei legislative.
   În urma dezbaterilor s-a hotărât, cu majoritate de voturi, avizarea negativă a propunerii legislative.
   Propunerea legislativă  face parte din categoria legilor ordinare.
                  PREŞEDINTE,                                                       SECRETAR,
           Laura-Cătălina VICOL CIORBĂ                        Ladanyi Laszlo-Zsolt
Consilier parlamentar,

Andrada Armencea

